laion/Wikipedia-Exotic huggingface dataset:
אליאנו ריינדרס

אליאנו יוהנס ריינדרס (בהולנדית ובאינדונזית: Eliano Johannes Reijnders; נולד ב-13 במאי 2001 בטמפרה בפינלנד) הוא כדורגלן הולנדי-אינדונזי המשחק בעמדת המגן הימני בקבוצת זוולה מליגת העל ההולנדית ובנבחרת אינדונזיה. ריינדרס גדל במחלקת הנוער של זוולה, ובשנת 2018 החל לשחק בקבוצה הבוגרת של המועדון במסגרת ליגת העל ההולנדית. ב-24 באוגוסט 2022 הושאל לקבוצת המילואים של אוטרכט, ובתום עונת 2022/2023 חזר לזוולה. בחודש ספטמבר 2024 בחר ריינדרס לייצג את נבחרת אינדונזיה, וב-30 בספטמבר קיבל אזרחות אינדונזית לאחר שהושבע כאזרח אינדונזיה בטקס בשגרירות אינדונזיה בהולנד יחד עם מיס הילחרס. ב-2 באוקטובר 2024 זומן לראשונה לסגל נבחרת אינדונזיה, לקראת משחקי מוקדמות מונדיאל 2026 נגד נבחרות בחריין וסין. ב-10 באוקטובר ערך את הופעת הבכורה שלו בנבחרת, בתיקו 2-2 נגד נבחרת בחריין. ריינדרס נולד בטמפרה שבפינלנד כאשר אביו, כדורגלן העבר מרטין ריינדרס (אנ'), שיחק בקבוצה מקומית. אמו ממוצא אינדונזי. אחיו הוא כדורגלן נבחרת הולנד טייאני ריינדרס. מדיה וקבצים בנושא אליאנו ריינדרס בוויקישיתוף אליאנו ריינדרס, באתר Transfermarkt אליאנו ריינדרס, באתר Soccerway אליאנו ריינדרס, באתר WorldFootball.net אליאנו ריינדרס, באתר FootballDatabase.eu Eliano Reijnders versterkt Jong FC Utrecht-selectie, FC Utrecht Hilgers dan Reijnders Resmi Jadi WNI. Erick Thohir, Semua Bekerja Demi Indonesia, PSSI - Football Association of Indonesia (ב־) Timnas Indonesia Panggil 27 Pemain untuk Lawan Bahrain dan China, Termasuk Mees Hilgers dan Eliano Reijnders, Bola.net, ‏2024-10-01 (באנגלית) Sosok Angelina Lekatompessy, Ibu dari Pemain Timnas Indonesia & Belanda, Eliano & Tijjani Reijnders, TribunTrends.com (ב־) Ibunda Tijjani Reinjders asal Indonesia Jadi Sorotan Usai Pindahan ke AC Milan, OneFootball, ‏2024-10-04 (בספרדית)
KaTeX

KaTeX היא ספריית JavaScript אשר מטרתה להציג נוטציה מתמטית באתרי אינטרנט. הקוד נכתב על ידי אקדמיית קהאן והיה אחד מ-5 הפרויקטים הפופולריים יותר ב־GitHub בשנת 2014. מהירות - KaTeX מרנדרת את המתמטיקה סינכרונית להעלאת הדף. איכות - הספרייה מבססת את עצמה על TeX רינדור בצד שרת - יש אפשרות למשתמש לבצע את הרנדרינג באמצעות Node.js ולשלוח את הביטויים כ-HTML יש לציין, לעומת זאת, ש־KaTeX מימשה כמות קטנה יותר של סימבוליים מ־Mathjax, האלטרנטיבה הידועה שלה. האתר הרשמי של KaTeX השוואה אינטראקטיבית בין KaTeX וMathjax KaTeX היא אלטרנטיבה (חלקית) ל(חלק מ)mathjax - כתבה בנושא KaTeX - דרך חדשה להציג מתמטיקה בדפדפנים
יאניס בלאזוויך

יאניס יונתן בלאזוויך (בהונגרית: Janis Jonathan Blaswich, נולד ב-2 במאי 1991 בוויליך שבגרמניה) הוא כדורגלן גרמני המשחק ברד בול זלצבורג ובנבחרת גרמניה בעמדת השוער. בלאזוויך החל את קריירת הבוגרים שלו בבורוסיה מנשנגלדבך. בלאזוויך השתייך לקבוצת המילואים ששיחקה בליגת האזורית המערבית, שהיא הרביעית בהייררכיית הליגות בגרמניה, במשך 7 עונות רצופות. בלאזוויך היה שחקן הרכב קבוע, ובעונת 2014/15 אף רשם העפלה עם הקבוצה אל הליגה הגרמנית השלישית. במקביל, היה בלאזוויך לעיתים נקרא לסגל הקבוצה הבכירה של בורוסיה מנשנגלדבך ששיחקה בבונדסליגה כשוער מחליף, אך לא ערך בשורותיה ולו הופעה אחת. בעונת 2015/16 הושאל בלאזוויך לדינמו דרזדן מהליגה הגרמנית השלישית, ובעונה זו סיים עמה במקום הראשון, והעפיל לבונדסליגה השנייה. בעונת 2017/18 הושאל בלאזוויך פעם נוספת, והפעם להנזה רוסטוק מהליגה הגרמנית השלישית. בלאזוויך והנזה רוסטוק סיימו עונה זו במקום השישי. בקיץ 2018 חתם בלאזוויך בהראקלס אלמלו מליגת העל ההולנדית. בלאזוויך וקבוצתו סיימו במרכז הטבלה בשלוש העונות הראשונות שלו במועדון, אך בעונת 2021/22 נשרו אל ליגת המשנה ההולנדית, לאחר שסיימו במקום ה-16 בליגה והפסידו במשחקי המבחן לאקסלסיור. בקיץ 2022 עבר בלאזוויך לר.ב. לייפציג מהבונדסליגה, בה חתם על חוזה לשלוש שנים. השוער הראשון של הקבוצה, פטר גולאצ'י הרבה להיפצע באותה תקופה, ובלאזוויך תפס את מקומו פעמים רבות. בעונת 2022/23 בלאזוויך סיים עם לייפציג במקום השלישי בבונדסליגה, וזכה עמה בגביע הגרמני לאחר ניצחון 2-0 בגמר על איינטרכט פרנקפורט, במשחק בו שיחק 90 דקות. בקיץ 2023 זכה בלאזוויך בתואר נוסף, לאחר ניצחון 0–3 על באיירן מינכן במשחק הסופר קאפ הגרמני. במקביל, האריך את חוזהו במועדון עד לסוף עונת 2025/26. בעונת 2023/24 בלאזוויך ערך 21 הופעות ליגה, וסיים עם לייפציג במקום הרביעי בבונדסליגה. בקיץ 2024 הושאל בלאזוויך לעונה אחת לרד בול זלצבורג מהבונדסליגה האוסטרית. בנובמבר 2023 זומן בלאזוויך לסגל נבחרת גרמניה בכדורגל על ידי המאמן יוליאן נגלסמן, לצמד משחקי ידידות מול נבחרות טורקיה ואוסטריה, אך לא שיחק במשחקים אלה. באוקטובר 2024, לאחר פרישתו של מנואל נוייר מנבחרת גרמניה, ופציעתו של מארק אנדרה טר שטגן, זומן בלאזוויך שוב לסגל הגרמני לליגת האומות של אופ"א למשחקים מול נבחרות בוסניה והולנד, ביחד עם השוערים אוליבר באומן ואלכסנדר נובל. רד בול לייפציג הגביע הגרמני: 2022/2023 הסופר קאפ הגרמני: 2023 יאניס בלאזוויך, באתר Transfermarkt יאניס בלאזוויך, באתר Soccerway יאניס בלאזוויך, באתר WorldFootball.net יאניס בלאזוויך, באתר FootballDatabase.eu
GIF

GIF (ראשי תיבות של: Graphics Interchange Format) הוא סוג של קובץ תמונה, המשתמש בדחיסה שאיננה מאבדת נתונים. פורמט ה-GIF הוצג לראשונה בשנת 1987 על ידי חברת CompuServe וכונה פורמט 87a. הוא תוכנן על ידי עובד החברה סטיבן ווילהייט, שזכה בשנת 2013 בפרס ובי למפעל חיים עבור המצאתו. הפורמט פותח כדי לאפשר הצגה מהירה וטובה יותר של תמונות צבעוניות ברשת האינטרנטית של קומפיוסרב. הפורמט נועד להחליף את פורמט ה-RLE שמתאים לתמונות בשחור-לבן בלבד. הפורמט הפך נפוץ משום שעשה שימוש בשיטת דחיסת מידע שהייתה יעילה יותר מפורמטים דומים כדוגמת PCX ו-MacPaint. כך התאפשר להוריד ולצפות בתמונות גדולות בזמן סביר, אפילו על ידי מודמים איטיים מאוד. בשנת 1989 שופר הפורמט והורחב לגרסה שכונתה "89a". בגרסה זו התאפשר לראשונה לדחוס מספר תמונות לקובץ יחיד ולהציגן כמצגת שקופיות. תכונה זו אפשרה הנפשת תמונות GIF – יצירת "Animated GIF". פורמט GIF עושה שימוש ב-256 גוונים מתוך מרחב אפשרי של שלושת הצבעים: אדום, ירוק כחול (RGB). כל פיקסל יכול להיות מיוצג על ידי 1 (שחור-לבן) עד 8 (צבעוני, RGB) סיביות. התמונה הדיגיטלית נדחסת תוך שימוש בווריאציה של אלגוריתם הדחיסה LZW. אלגוריתם זה נמנה עם משפחת אלגוריתמי הדחיסה שאינם מאבדים מידע (Lossless). פורמט GIF מתאים במיוחד ליישומי אינטרנט (בייחוד לפני ימי הפס הרחב) הודות לתכונותיו: איכות טובה של התמונה המוצגת, יכולת ההנפשה, רמת דחיסה טובה, והיכולת להציג רקע שקוף שמתמזג עם צבעי הרקע של האתר. פורמט זה מתאים לדחיסת תמונות שמכילות עד 256 צבעים שונים. הוא אינו מתאים לדחיסת תמונות המכילות מספר רב של גוונים, כדוגמת תצלומים צבעוניים (לכך מתאים פורמט JPEG למשל). בשנת 1994 יצאה חברת יוניסיס, בעלת פטנט לדחיסה, בהכרזה כי היא מצפה מכל העושים שימוש בפורמט כי יגיעו עמה להסדר תמלוגים בעד השימוש. הכרזה זו האיצה את התפתחות הפורמט PNG, שהתפתח במרוצת הזמן בשיתוף עם קרן מוזילה לפורמט המונפש APNG‏, כתחליף חופשי ל-GIF. בשנים 2003 ו-2004 פקעה ההגנה של הפטנט. GIF, באתר אנציקלופדיה בריטניקה (באנגלית) המפרט הטכני של GIF89a (באנגלית) ניר כץ, ממשיכה להנפיש: חייו וחייו של הג'יף, באתר ynet, 1 במאי 2014 ויקי אוסלנדר, כלכלת ה-gif: זה חמוד, זה מצחיק ויש בזה כסף, באתר כלכליסט, 24 באפריל 2017 רועי האן, ממציא ה-GIF סטיבן ווילהייט הלך לעולמו, באתר ynet, 24 במרץ 2022 High speed data compression and decompression apparatus and method המפרט הטכני של APNG באתר הוויקי של קרן מוזילה (באנגלית)
לפרום את הקשת בענן

לפרום את הקשת בענן: המדע, האשליה ותשוקת הפליאה הוא ספר מדע פופולרי משנת 1998 מאת הביולוג האבולוציוני ריצ'רד דוקינס, העוסק ביחסים בין מדע לאמנויות מנקודת מבטו של מדען. דוקינס מתייחס לתפיסה השגויה לפיה מדע ואמנות סותרים זה את זה. הוא הונע לכך על ידי תגובות לספריו "הגן האנוכיי" ו"השען העיוור" שבהן קוראים התרעמו על תפיסת העולם הנטורליסטית שלו, וראו בה מניעת משמעות מהחיים. דוקינס הרגיש צורך להסביר שכמדען, הוא ראה את העולם כמקום מלא פלאים ומקור להנאה. התענוג הזה לא היה למרות, אלא משום שהוא אינו מניח כגורם פעיל את הפעולות הבלתי מוסברות של אל או כח על טבעי אלא את חוקי הטבע המוכרים למדע. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
פיתוח מונחה-השקה

פיתוח מונחה-השקה (Launch-Driven Development - LDD) היא גישת פיתוח שמטרתה להשיק מהר ככל הניתן מוצר תוכנה בשלבים מוקדמים כמו POC ו-MVP, לרוב בעבודה עם לוחות זמנים צפופים המוכתבים על ידי אירועים חיצוניים כמו ביקוש בשוק או לחצים תחרותיים. גישה זו נותנת עדיפות למהירות ויכולת הסתגלות על פני שלמות. יתרה מכך, היא שמה דגש משמעותי על מה לא לפתח ועל סינון "מתגנבי תכולה" (scope creeps), הן מבחינה עסקית והן מבחינה טכנולוגית. גישה זו מנוגדת למתודולוגיות תכנון מסורתיות וממצות יותר שבהן פותח מוצר עם כל התכונות לפני כל שחרור. בפיתוח מונחה-השקה, ייתכן שנראה מוצר שהושק עם פונקציונליות ליבה. תכונות או תיקונים נוספים מתווספים בעדכונים מאוחרים יותר על סמך משוב המשתמש / המשקיע, וצרכי השוק. אין בכך זניחה מוחלטת של עקרונות הפיתוח, אלא מתן עדיפות למה שחיוני עבור השקת המוצר. גישה זו נראית לעיתים קרובות בסטארט-אפים או בסביבות מהירות שבהן זריזות ואיטרציה מהירה הן חיוניות לשמירה על יתרון תחרותי. הוא חולק קווי דמיון עם מודלים לפיתוח Agile ו-Lean המדגישים התקדמות מצטברת ולמידה מתמשכת, אך עם התמקדות חזקה יותר בעמידה במועד האחרון להשקה. בבסיס הגישה הזו עומדת ההבנה שקוד לא נכתב לשם כתיבת קוד, אלא לשם מטרה או צורך מסוים. באגים הם פיצר שעדיין נמצא בפיתוח. אין חובה לתקן כל באג, אלא במידה והוא פוגע במהות המוצר. הן בפן העסקי (business-logic) והן בפן הטכנולוגי. לדוגמה: רמת אבטחת מידע גבוהה שלא-לצורך או שלבים בחווית המשתמש שניתן להמתין איתם. מודל הדג הוא מתודולוגיית פיתוח המממשת את עקרונות ה-LDD חלקו הראשון (שלב ה-setup) כולל 3 פעולות במקביל (בתרשים) חלקו השני (שלב הריצה) לקוח ממתודולוגיית סקראם (scrum) בשילוב בקרה ושמירה על עקרונות ה-LDD האחריות על שמירת העקרונות של גישה זו מוטלת לרוב על מנהל הפיתוח או על חברה חיצונית שמובילה את התהליך. שמירה על עקרונות אלו דורשת הצבת גבולות הן לצד היזם/ההנהלה השואפת לרובסטיות, והן לצד המפתחים השואפים לפיתוח קוד המשרת את הקוד.
פתח את ליבך (אלבום)

פתח את ליבך הוא שמו של אלבום הבכורה של המוזיקאי שרון הולצמן אשר יצא בשנת 2001, בחברת התקליטים הליקון. כל השירים נכתבו והולחנו על ידי הולצמן מלבד "מעיין" שאת מילותיו כתב הסופר אסף ענברי על פי סיפור מאת הרבי נחמן מברסלב. את האלבום פתח את ליבך (אלבום) הפיק מוזיקלית עובד אפרת. לאחר התפרקות להקת אבטיפוס ב-1997, הוחתם בסיסט הלהקה שרון הולצמן על חוזה להוצאת 3 אלבומי סולו בחברת הליקון. הולצמן בחר לעבוד עם המפיק עובד אפרת והסאונדמן מני בז'רנו שעבדו בזמנו עם אהוד בנאי. שיר הנושא של האלבום - פתח את ליבך עורר עניין רב וחצה מגזרים, נגע עמוק ורחוק, הושמע רבות ועדיין מושמע עד היום. גולן זוסקוביץ – גיטרה בס דרור חליבה (מוזיקאי) – גיטרות, חשמליות, אקוסטיות, נדב ביטון – קלידים, קולות נועם לדרמן – תופים, כלי הקשה כפיר בן ליש – קולות ראובן חיון – קולות דנה פרנקלין – קולות והפקה מטעם הליקון מני בז'רנו – טכנאי הקלטה ומיקס עובד אפרת – הפקה מוזיקלית שרון הולצמן – כתיבה, הלחנה, ביצוע, אקוסטיות, חשמליות, מפוחית, כינור פתח את ליבך, באתר בנדקמפ אלבום חדש לשרון הולצמן, באתר הארץ, 5 בדצמבר 2001 פתח את ליבך - שיר הנושא של אלבום הבכורה, סרטון באתר יוטיוב Discogs, שרון הולצמן – פתח את ליבך (באנגלית), נבדק ב-2023-07-04
עמירם קופר

עמירם קופר (11 בדצמבר 1938 – בין אוקטובר 2023 לאפריל 2024) היה משורר, מלחין וכלכלן ישראלי. שיריו בוצעו, בין היתר, על ידי הגבעטרון, חמישיית גלבוע, מקהלת הקיבוץ הארצי וחבורת רננים. ב-7 באוקטובר 2023, במהלך הטבח בקיבוץ ניר עוז, בו התגורר, נחטף קופר לרצועת עזה יחד עם רעייתו נורית, ששוחררה כעבור 17 ימים. ב-3 ביוני 2024 הודיע דובר צה"ל כי קופר נהרג בהיותו בשבי וגופתו מוחזקת בידי ארגון הטרור חמאס. קופר נולד בחיפה לישראל שהיה נוטר ולשרה שהייתה תופרת. היה חבר השומר הצעיר בעירו, כתב בשבועון "הארץ שלנו", וב-1953 החל ללמוד בבית הספר החקלאי כדורי. כעבור שנתיים היה ממייסדי קיבוץ ניר עוז שבנגב המערבי. ב-1961 נבחר לחבר הנהלת הקיבוץ. ב-1957 החל לכתוב שירים. בראשית שנות ה-60 של המאה ה-20 כתב קופר את השיר "שיבולי פז", שהולחן על ידי יעקב שגיא, לכבוד "חג החומש" בניר עוז. השיר הפך למזוהה בעיקר עם חג השבועות. קופר פרסם שני ספרי שירה: "שירים בסתיו" (1974) ו"שירים מספר המדבר" (2015). קופר הלחין מרבית משיריו, אך גם את השיר "מרחק סיגריה" שכתב חיים גורי. מלבד פועלו בתחום השירה, היה קופר כלכלן. קופר שימש בקיבוצו בתפקידים חקלאיים, כמנהל מפעל נירלט וכדירקטור במפעל, ובמשך 24 שנים היה מנהל כספים ובקרה במפעלי חבל מעון, עד שפרש לגמלאות. ב-7 באוקטובר 2023, במהלך הטבח בקיבוץ ניר עוז, בו התגורר, נחטף קופר לרצועת עזה יחד עם רעייתו נורית. כעבור 17 ימים, ב-23 באוקטובר, שוחררה נורית ללא בעלה. בריאיון לריאד עלי מערוץ כאן 11 אמרה קופר על בעלה, בין היתר: "אני מאוד דואגת לו. הוא סבל שם מכל מיני כאבים שלא טופלו. היו לו כאבים בקיבה ועצירויות קשות מאוד". בדצמבר 2023 שודר על ידי החמאס סרטון בו הוא נראה בחיים עם חיים פרי ויורם מצגר. ב-3 ביוני 2024 הודיע דובר צה"ל כי קופר נהרג בהיותו בשבי וגופתו מוחזקת בידי ארגון הטרור חמאס. נכון לאוקטובר 2024 טרם הוחזרה גופתו של קופר. היה נשוי לנורית ולהם שלושה ילדים. בנוסף, היה בעל תואר שני בכלכלה חקלאית ומינהל מהאוניברסיטה העברית בירושלים ותואר שלישי מאוניברסיטת בן-גוריון בנגב. עמירם קופר, באתר שירה עובדת מתן צורי, נורית קופר ששוחררה מהשבי מדברת לראשונה: "החטופים בחיים. צריך לעשות הכול כדי להחזירם", באתר ynet, 31 באוקטובר 2023 אבי אשכנזי, ‏החטופים חיים פרי, יורם מצגר, עמירם קופר ונדב פופלוול מתו בשבי, באתר מעריב אונליין, 3 ביוני 2024 תיבת הדואר שלנו, "הארץ שלנו", 25 ביולי 1951 ניר עוז, על המשמר, 1 בנובמבר 1961 שיבולי פז, באתר שירה עובדת שיבולי פז – לזכרו של עמירם קופר, באתר האקדמיה ללשון העברית, ‏6 ביוני 2024 מרחק סיגריה, באתר שירה עובדת רולי רוזן, פשוט עיסקת בארטר, כל העיר, 24 בנובמבר 1989 נירלט צבעים בע"מ ("החברה") החטיפה והשבי: שבויה שהשתחררה משחזרת בריאיון בלעדי, סרטון בערוץ "כאן | חדשות - תאגיד השידור הישראלי", באתר יוטיוב (אורך: 08:08) נועם (דבול) דביר, הטרור הפסיכולוגי נמשך: חמאס פרסם סרטון של שלושה חטופים, באתר ישראל היום, 18 בדצמבר 2023
סיפור האבות

סיפור האבות: מסע לרגל לשחר החיים הוא ספר מדע פופולרי מאת ריצ'רד דוקינס ויאן וונג שמתעמק בנושא האבולוציה. הספר מאמץ גישה ייחודית, החוזר על דרכם של בני האדם בסדר כרונולוגי הפוך דרך ההיסטוריה האבולוציונית. לאורך הדרך, הוא מציג לקוראים מינים שונים, המכונים בני דודים של האנושות, כאשר הם מתכנסים לאבות קדמונים משותפים. הספר מסתמך על עקרונות ומחקרים מדעיים, ומציע מחקר נגיש ומעורר מחשבה של מקורות החיים והיחסים המורכבים המחברים את כל היצורים החיים. הספר הולך אחורה בזמן דרך האבולוציה ופוגש קבוצות שונות של אורגניזמים. בכרונולוגיה לאחור זו, האבות הקדמונים של כל קבוצה של מינים נפגשים בסופו של דבר ברגע מסוים. האב הקדמון המשותף האחרון הוא זה שכולם חולקים אותו מכנים המחברים "קונסטור". הקדמון העתיק ביותר, LUCA, קיצור של Last Universal Common Ancestor, הוא האב הקדמון של כל צורות החיים ששרדו על פני כדור הארץ. הראיה לכך היא שכל האורגניזמים הקיימים חולקים חלקים משותפים מתוך קוד גנטי ולא סביר שהקוד הזה התפתח פעמיים. אין שום סימן למקורות חיים עצמאיים אחרים, וכפי שמסביר הספר, אם חיים חדשים היו מתעוררים כעת, האורגניזמים שלהם היו נאכלים במהירות על ידי צורות חיים קיימות. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
טוואנדה צ'ירווה

טוואנדה בלסינג צ'ירווה (באנגלית: Tawanda Blessing Chirewa; נולד ב-11 באוקטובר 2003 בצ'למספורד שבאנגליה) הוא כדורגלן זימבבואי-אנגלי המשחק בעמדת הקשר ההתקפי בקבוצת דרבי קאונטי מהפוטבול ליג צ'מפיונשיפ, בהשאלה מוולברהמפטון וונדררס, ובנבחרת זימבבואה. צ'ירווה גדל במחלקת הנוער של איפסוויץ' טאון. ב-12 בנובמבר 2019 ערך את הופעת הבכורה שלו בקבוצה הבוגרת של המועדון, בהפסד 1-0 לקולצ'סטר יונייטד במסגרת פרס הפוטבול ליג. ב-18 בספטמבר 2023 חתם צ'ירווה בוולברהמפטון וונדררס מהפרמייר ליג. ב-5 בינואר 2024 ערך את הופעת הבכורה שלו במועדון, בתיקו 1-1 נגד ברנטפורד במסגרת הסיבוב השלישי של גביע ה-FA לעונת 2023/2024. ב-22 בינואר ערך את הופעת הבכורה שלו בליגה, בתיקו 0-0 נגד ברייטון אנד הוב אלביון במסגרת המחזור ה-21 לעונת 2023/2024. ב-26 באוגוסט 2024 הושאל צ'ירווה למשך עונת 2024/2025 לדרבי קאונטי מהפוטבול ליג צ'מפיונשיפ. צ'ירווה נולד באנגליה למשפחה ממוצא זימבבואי. בחודש מרץ 2024 זומן לראשונה לסגל נבחרת זימבבואה. ב-7 ביוני 2024 ערך את הופעת הבכורה שלו בנבחרת, בהפסד 2-0 לנבחרת לסוטו במסגרת מוקדמות מונדיאל 2026. ב-11 ביוני הבקיע את שער הבכורה שלו בנבחרת, בהפסד 3-1 לנבחרת דרום אפריקה במסגרת מוקדמות מונדיאל 2026. טוואנדה צ'ירווה, באתר Transfermarkt טוואנדה צ'ירווה, באתר Soccerway טוואנדה צ'ירווה, באתר BDFutbol טוואנדה צ'ירווה, באתר WorldFootball.net טוואנדה צ'ירווה, באתר National Football Teams טוואנדה צ'ירווה, באתר FootballDatabase.eu Ratings: How the Ipswich Town players performed in their 1-0 EFL Trophy defeat at Colchester United, East Anglian Daily Times, ‏2019-11-12 (באנגלית) Colchester United vs. Ipswich Town - 12 November 2019 - Soccerway, int.soccerway.com Chirewa signs for under-21s | Under-21 | News, Wolverhampton Wanderers FC (באנגלית) "Brentford 1-1 Wolves: Tommy Doyle thunderbolt earns replay after Joao Gomes' early red card". BBC Sport (באנגלית בריטית). 2024-01-05. נבדק ב-2024-10-04. Brentford vs. Wolverhampton Wanderers - 5 January 2024 - Soccerway, int.soccerway.com "Brighton & Hove Albion 0-0 Wolverhampton Wanderers: Duo play out goalless draw in Premier League". BBC Sport (באנגלית בריטית). 2024-01-19. נבדק ב-2024-10-04. Brighton & Hove Albion vs. Wolverhampton Wanderers - 22 January 2024 - Soccerway, int.soccerway.com TRANSFER NEWS: Zimbabwe International Chirewa Joins Derby On Loan, www.dcfc.co.uk (באנגלית) Staff Reporter, Zim teenager Tawanda Chirewa turns down Ipswich deal, signs for Wolves, Nehanda Radio, ‏2023-09-19 (באנגלית אמריקאית) Soccer24 Team, EPL honours Tawanda Chirewa as youngster receives first Warriors call-up, Soccer24, ‏2024-03-13 (באנגלית אמריקאית) Lesotho 2-0 Zimbabwe (Jun 7, 2024) Final Score, ESPN (באנגלית) Zimbabwe vs. Lesotho - 7 June 2024 - Soccerway, int.soccerway.com South Africa 3-1 Zimbabwe (Jun 11, 2024) Final Score, ESPN (באנגלית) South Africa vs. Zimbabwe - 11 June 2024 - Soccerway, int.soccerway.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טוואנדה צ'ירווה".
מאדאם טוסו סידני

מאדאם טוסו סידני (באנגלית: Madame Tussauds Sydney) הוא סניף של רשת מוזיאוני השעווה מאדאם טוסו הממוקם בדרלינג הרבור, סידני, אוסטרליה. מאדאם טוסו סידני הוא סניפה השלושה עשר של רשת מוזיאוני השעווה מאדאם טוסו, אשר נפתח ב-16 באפריל 2012. זהו הסניף היחיד של הרשת ביבשת אוקיאניה. בשנת 2015, קיים המוזיאון השקה של שלושה פסלים שונים בדמותה של זמרת הפופ האמריקאית מדונה. הייתה זו הפעם הראשונה בהיסטוריה של הרשת בה השקה כללה מספר פסלים בדמותו של אדם אחד. המיצגים ממוינים לפי חדרים. מדיה וקבצים בנושא מאדאם טוסו סידני בוויקישיתוף "Madame Tussauds has officially opened its doors in Australia", Merlin Entertainments, ‏16 April 2012 3 new Madonna wax figures at Madame Tussauds Sydney – win tickets!, Madonna Underground The Royal Academy, Madame Tussauds Australian History, Madame Tussauds History & World Leaders, Madame Tussauds Sport, Madame Tussauds PRIDE, Madame Tussauds SYDNEY LIVE, Madame Tussauds Marvel Superheroes, Madame Tussauds Fashion, Madame Tussauds TV & Film, Madame Tussauds Justice League: A Call for Heroes, Madame Tussauds ILLUMINATE SYDNEY, Madame Tussauds AP, בחורף הזה, הוא חוזר: אי.טי נוחת במוזיאון השעווה, באתר ynet, 23 באוקטובר 2012
טוואנדה מסוואנהיסה

טוואנדה ג'תרו מסוואנהיסה (באנגלית: Tawanda Jethro Maswanhise; נולד ב-20 בנובמבר 2002 בהארארה שבזימבבואה) הוא כדורגלן זימבבואי המשחק בעמדת קשר הכנף בקבוצת מאת'רוול מליגת העל הסקוטית ובנבחרת זימבבואה. מסוואנהיסה גדל במחלקת הנוער של לסטר סיטי. ב-6 בינואר 2024 ערך את הופעתו היחידה בקבוצה הבוגרת של המועדון, בניצחון 3-2 על מילוול במסגרת הסיבוב השלישי בגביע ה-FA לעונת 2023/2024. בתום העונה שוחרר מהמועדון. ב-18 באוגוסט 2024 חתם על חוזה לחצי עונה במאת'רוול מליגת העל הסקוטית. ב-26 במרץ 2024 ערך מסוואנהיסה את הופעת הבכורה שלו בנבחרת זימבבואה, בהפסד 3-1 לנבחרת קניה במשחק ידידות. טוואנדה מסוואנהיסה, באתר Transfermarkt טוואנדה מסוואנהיסה, באתר Soccerway טוואנדה מסוואנהיסה, באתר National Football Teams טוואנדה מסוואנהיסה, באתר FootballDatabase.eu Maswanhise: Sporting Heritage, www.lcfc.com (באנגלית) "Millwall 2-3 Leicester City: Clinical Foxes reach FA Cup fourth round". BBC Sport (באנגלית בריטית). 2024-01-06. נבדק ב-2024-10-04. Millwall vs. Leicester City - 6 January 2024 - Soccerway, int.soccerway.com Jordan Blackwell, Leicester retained list in full with 9 players leaving and 4 offered new deals, Leicestershire Live, ‏2024-06-10 (באנגלית) Maswanhise 'ready to make impact' at Motherwell, BBC Sport, ‏2024-08-18 (באנגלית בריטית) Kenya vs. Zimbabwe - 26 March 2024 - Soccerway, int.soccerway.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טוואנדה מסוואנהיסה".
אדידס ארנה

ארנה פורט דה לה שאפל (בצרפתית: Arena Porte de la Chapelle), הידוע מטעמי חסות מסחרית כאדידס ארנה (בצרפתית: Adidas Arena), הוא אולם ספורט רב-תכליתי ומודולרי, הממוקם ברובע השמונה-עשר של פריז, בירת צרפת. האולם מארח את משחקיה של קבוצת הכדורסל פריז בסקטבול מליגת העל הצרפתית והיורוליג. הזירה מכילה 8,000 מושבים לאירועי ספורט ו-9,000 מושבים לקונצרטים ומופעים, וכוללת שני אולמות כושר לרווחת התושבים המקומיים. הזירה נבנתה במיוחד לאולימפיאדת פריז (2024), אחת משני האולמות היחידים שהוקמו באופן ספציפי לתחרות לצד ה-Aquatics Centre בסן-סן-דני. בניית האולם החלה במרץ 2020, והוא נחנך ב-11 בפברואר 2024, בניצחון 87–65 של פריז על סן-קנטן במסגרת ליגת העל הצרפתית בכדורסל. הזירה נועדה במקור לארח את אירועי ההיאבקות והכדורסל באולימפיאדת פריז (2024) ואת טורניר הטניס שולחן במשחקים הפאראלימפיים לאחר מכן, אך בסופו של דבר היא אירחה את תחרויות הבדמינטון וההתעמלות האמנותית האולימפיות ותחרויות הבדמינטון והרמת כוח הפאראלימפיות. האולם משמש כביתה של קבוצת הכדורסל פריז בסקטבול מליגת העל הצרפתית והיורוליג ושל קבוצת הכדוריד פריז סן-ז'רמן. באוקטובר 2024 צפויים להתקיים באולם שלבי רבע וחצי הגמר של אליפות העולם ב-League of Legends. שמו הזמני של האולם בעת בנייתו היה Paris Arena II, אך ביולי 2022 פורסם כי בעקבות חסות מסחרית תיקרא הזירה אדידס ארנה על שם יצרנית מוצרי הספורט אדידס שחתמה על חוזה זכויות שיום עם החברה המפעילה SAE POPB לחמש שנים עם אופציה לשבע נוספות תמורת 2.8 מיליון אירו בשנה. בתחילת יולי 2022 אישרה מועצת העיר את שינוי שם החסות. נציגי המפלגה הקומוניסטית של צרפת במועצת העיר פריז הציעו לקרוא את האולם על שמה של אליס מיליאט, ספורטאית ופעילת זכויות האישה צרפתית, שארגנה את המשחקים העולמיים לנשים 1922 בפריז. ההצעה לא התקבלה, אך הטיילת שמול האולם נקראה על שם מיליאט. במשחקים האולימפיים והפאראלימפיים ב-2024, בהם אסורים שמות מסחריים לאצטדיונים, נקרא האולם פורט דה לה שאפל ארנה על שם השכונה בפריז בה הוא נמצא. מדיה וקבצים בנושא אדידס ארנה בוויקישיתוף אתר האינטרנט הרשמי של אדידס ארנה Arena 2 : Paris choisit le marché global de performance, CCI Business, [ארנה 2: פריז בוחרת בשוק הביצועים העולמי] (בצרפתית) אמנון דירקטור, שיא אולימפי בפריז 2024: בונים רק 2 מבנים חדשים מתוך 38 שיארחו את התחרויות, באתר ynet, 2 במאי 2024 Le chantier de la future Arena 2 lancé Porte de la Chapelle, CNEWS, [בניית ארנה 2 העתידית הושקה בפורט דה לה שאפל], ‏10 במרץ 2021 (בצרפתית) A magical first at the adidas arena, פריז בסקטבול, ‏15 בפברואר 2024 Paris 2024 : Le projet d’Aréna 2 se précise, Sport & Société, [פריז 2024: פרויקט ארנה 2 מתגבש], ‏12 ביולי 2018 (בצרפתית) פורט דה לה שאפל ארנה, באתר אולימפיאדת פריז (2024) פורט דה לה שאפל ארנה, באתר המשחקים הפאראלימפיים פריז (2024) Riot Games announces MSI and Worlds 2024 locations, Hall of Fame and format changes, Esports Insider, ‏5 בינואר 2024 Adidas enters naming rights market with Paris 2024 venue, The Stadium Business, ‏22 ביולי 2022 Jeux olympiques de Paris : l'Arena de la Chapelle portera bien le nom d'Adidas, Le Parisien, ‏8 ביולי 2022 (בצרפתית)